Lav et referat af nedenstående tekst:

Tekst:
En campingvogn fyldt med redskaber og spil. Det er, hvad Mariagerfjord Ungdomsskole kører rundt med her i sommerferien. Ungdomsskolen er rykket ud af lokalerne i Hobro og er taget ud på landevejen for at finde de unge der, hvor de er: - Vi ved, at når det er sommer, så samles de unge andre steder end ved vores Ungdomshus. Der er de ude i sommerlandet, og der synes vi, at det er smart at komme ud til dem, når nu de ikke kommer til os. Så tanken har været, at vi skal ud og møde de unge, hvor de er, siger Lars Otte Koefoed, der er ungdomsskoleinspektør i Mariagerfjord Ungdomsskole. Sommeren igennem har Ungdomsskolen været i flere forskellige byer i kommunen, og hver dag er der en ny aktivitet på programmet. Fredag er der besøg af All Access-holdet, som har sat ramper op og laver workshops på løbehjul, skateboard og BMX-cykler. Det er Kalle Hou Bruun glad for. Han er 10 år og bor i Randers, og så er han rigtig glad for at stå på løbehjul og skateboard. - Indtil videre har det været mega sjovt, og jeg har lært et par ting. Jeg kan godt lide, at man kommer ud og bevæger sig, når man gør det, siger han og fortæller, at han har lært nogle hop på ramperne. Gratis aktiviteter Aktiviteterne, der arrangeres af Mariagerfjord Ungdomsskole, er gratis, fordi ungdomsskolen har fået et tilskud fra Folketingets sommerpulje. Ifølge ungdomsskoleinspektør Lars Otte Koefoed er der et stort behov for aktiviteter til børn og unge efter et forår, hvor de fleste har været mere isoleret, end de plejer: - De unge har jo savnet at være ude og være sammen. Det er klart, at den isolation, som de unge har været igennem, den skal vi have løsnet op for, så vi kommer tilbage til det, unge gerne vil, nemlig at være sammen og mødes på tværs, siger han. Mariagerfjord Ungdomsskole fortsætter med aktiviteterne i resten af skolernes sommerferie. Du kan holde øje med, hvor de er i kommunen, på Ungdomsskolens Facebookside .

Referat:
Mariagerfjord Ungdomsskole er taget på sommertur. Normalt holder de til i Hobro, men her i sommerferien er de et nyt sted i kommunen alle hverdage.